ddrg/super_eurlex huggingface dataset:
KIRJALLINEN KYSYMYS E-0441/03 esittäjä(t): Teresa Almeida Garrett (PPE-DE) komissiolle. C & J Clark — Fábrica de Calçado Lda. -yhtiön Castelo de Paivan kunnassa (Portugali) sijaitsevan kenkätehtaan sulkeminen.



Virallinen lehti nro 011 E , 15/01/2004 s. 0079 - 0080



KIRJALLINEN KYSYMYS E-0441/03 esittäjä(t): Teresa Almeida Garrett (PPE-DE) komissiolle (18. helmikuuta 2003) Aihe: C & J Clark Fábrica de Calçado Lda. -yhtiön Castelo de Paivan kunnassa (Portugali) sijaitsevan kenkätehtaan sulkeminen Monikansallinen C & J Clark Fábrica de Calçado Lda. -yhtiö ilmoitti 10. tammikuuta 2003 Portugalissa, Castelo de Paivan kunnassa sijaitsevan tehtaansa sulkemisesta, minkä seurauksena tehtaan kaikki 588 työntekijää jäivät työttömiksi. Yhtiö itse perusteli sulkemispäätöstään kengän päällisten tuonnilla Intiasta ja Romaniasta, minkä tavoitteena on kilpailukykyisen hintarakenteen ylläpitäminen (yhtiön hallituksen 10. tammikuuta 2003 antama lehdistötiedote). Vuonna 1988 Castelo de Paivassa toimintansa aloittanut C & J Clark on saanut sekä valtion että yhteisön tukia. Toukokuussa 2000 yhtiö teki kunnan kanssa sopimuksen, jossa se lupasi ylläpitää toimintaansa vähintään vuoteen 2007 saakka, mistä vastineeksi yhtiö sai kunnalta merkittäviä julkisia investointeja. Castelo de Paiva on taloudellisesti erittäin haavoittuva kunta Portugalin sisäosissa ja siten yrityksen sulkemisella on vakavia taloudellisia ja sosiaalisia seurauksia. Ottaen huomioon, että sulkemispäätös on vastoin yritysten sosiaalisen vastuun periaatetta, pyytäisin komissiota vastaamaan seuraaviin kysymyksiin: - Mikä on Castelo de Paivan kunnassa sijaitsevalle C & J Clark Fábrica de Calçado Lda. -yritykselle myönnetyn yhteisön tuen määrä, ja mitkä olivat tuen myöntämispäivämäärät? - Millä ehdoilla yritys sai edellä mainittua yhteisön tukea? - Mikäli C & J Clark -yhtiö ei noudata yhteisön tuen saamiseen liittyviä velvoitteita, mitä komissio aikoo tehdä estääkseen Castelo de Paivan tehtaan sulkemisen sekä varmistaakseen töiden jatkumisen ja siten työpaikkojen säilymisen Castelo de Paivassa? - Mihin poliittisiin toimiin komissio aikoo ryhtyä ehkäistäkseen samankaltaisten, usein toistuvien tilanteiden syntymisen sekä lopulta rangaistakseen näitä yhtiöitä, jotka aloittavat toimintansa Euroopan unionin alueella saadakseen yhteisön tukia mutta jotka kyseisistä tuista saamansa edut erityisesti henkilöstöä koskevat hyödyt hyväksi käytettyään siirtävät toimintansa muualle? Anna Diamantopouloun komission puolesta antamayhteinen vastauskirjallisiin kysymyksiin E-0286/03, E-0287/03,E-0288/03, E-0289/03, E-0290/03, E-0301/03 ja E-0441/03 (12. maaliskuuta 2003) Arvoisien parlamentin jäsenten kannattaa tutustua vastaukseen, jonka komissio on antanut Regina Bastoksen kirjalliseen kysymykseen P-0089/03(1). (1) Katso sivu 67.
KIRJALLINEN KYSYMYS E-1766/03 esittäjä(t): Konstantinos Hatzidakis (PPE-DE) komissiolle. Viivästymiset Patrasin, Ateenan, Thessalonikin ja Evzonin välisen valtatien toimeksiantosopimusten allekirjoittamisessa.



Virallinen lehti nro 011 E , 15/01/2004 s. 0225 - 0225



KIRJALLINEN KYSYMYS E-1766/03 esittäjä(t): Konstantinos Hatzidakis (PPE-DE) komissiolle (28. toukokuuta 2003) Aihe: Viivästymiset Patrasin, Ateenan, Thessalonikin ja Evzonin välisen valtatien toimeksiantosopimusten allekirjoittamisessa Kreikan hallitus on ilmoittanut, että Patrasin, Ateenan, Thessalonikin ja Evzonin välisen valtatien (PATE) kahdeksan tieosuuden rakennushankkeet myönnetään toimeksiantosopimuksina. Monet valmistelevista tutkimuksista on rahoitettu yhteisön toisesta tukikehyksestä. Hankkeita koskevien sopimusten allekirjoittaminen on tähän mennessä viivästynyt pahasti. Esimerkiksi kun on kyse 25 kilometrin mittaisesta EvangelismosSkotina-tieosuudesta, jolla sijaitsee kaksi kaksoistunnelia, yhteispituudeltaan 11 kilometriä, lopullisessa vaiheessa kilpailutettavien neljän ryhmittymän esivalinta tehtiin syyskuussa 2002, mutta heti sen jälkeen karsitut yritykset jättivät valituksia. Toistaiseksi Kreikan ympäristön, aluesuunnittelun ja yleisten töiden ministeriö on arvioinut, että toimeksiantosopimus allekirjoitetaan lopulta vuoden 2004 alussa siten, että työt saataisiin valmiiksi vuoden 2008 aikana. Vastaavia viivästymisiä on esiintynyt myös muilla PATE-tiehankkeen osuuksilla, joiden rakentamisesta myönnetään toimeksiantosopimukset. Voiko komissio vastata seuraaviin kysymyksiin: 1. Onko EvangelismosSkotina-tieosuuden tarjouskilpailun toteuttamisessa tullut ilmi oikeudellisia esteitä, ja jos on, mitä ne tarkemmin sanottuna ovat? 2. Mikä on alkuperäinen aikataulu, jonka mukaan PATE-tiehankkeen jäljellä olevien osuuksien toimeksiantosopimukset oli tarkoitus myöntää, ja missä vaiheessa asiaan liittyvät menettelyt tällä hetkellä ovat? Michel Barnier'n komission puolesta antama vastaus (23. heinäkuuta 2003) Komission tiedossa ei ole PatrasAteenaThessaloniki-tiehankkeen viimeisiä osuuksia koskevaan tarjouskilpailuun liittyviä oikeudellisia esteitä. Euroopan aluekehitysrahasto (EAKR) avustaa tätä hanketta tieväyliä, satamia ja kaupunkisuunnittelua kaudella 20002006 koskevan toimenpideohjelman puitteissa 125 miljoonalla eurolla, kun julkiset menot ovat kokonaisuudessaan 250 miljoonaa euroa. Kreikan viranomaisten odotetaan hyväksyvän toimeksiantosopimukset vuoteen 2006 mennessä. Kansallinen ja yhteisön julkinen rahoitus on maksettava lopullisille tuensaajille, tässä tapauksessa toimeksisaajille, vuoden 2008 loppuun mennessä. Edellä mainitusta toimenpideohjelmasta myönnettävä avustus PatrasAteenaThessaloniki-tiehankkeen toimeksiantosopimuksille on mahdollista maksaa vuoden 2008 loppuun mennessä.
KIRJALLINEN KYSYMYS E-0875/03 esittäjä(t): Giovanni Pittella (PSE) komissiolle. Kansallinen vuoristoaluerahasto.



Virallinen lehti nro 011 E , 15/01/2004 s. 0151 - 0151



KIRJALLINEN KYSYMYS E-0875/03 esittäjä(t): Giovanni Pittella (PSE) komissiolle (20. maaliskuuta 2003) Aihe: Kansallinen vuoristoaluerahasto - Vuoristoalueita koskevista uusista toimista 31. tammikuuta 1994 annetun Italian tasavallan lain n:o 97 2 pykälässä säädetään kansallisen vuoristoaluerahaston perustamisesta, ja kyseisen pykälän 5 kohdassa säädetään, että rahastojen jakamisperusteet eri alueiden ja maakuntien välillä on hyväksytty taloudellisesta suunnittelusta vastaavan Italian ministeriöiden välisen komitean (CIPE) päätöksellä. - Vuoristoaluerahaston prosenttiosuuksien jakamisperusteet määriteltiin CIPE:n 2. elokuuta 2002 antamalla päätöksellä. - Italian valtiovarainministeriön 29. marraskuuta 2002 antaman asetuksen johdosta valtion kirjanpidosta vastaavat yksiköt vähensivät menokohtien käyttömahdollisuuksia. - Kehittämispolitiikasta ja hallinnosta vastaavan osaston pääjohtajan 12. joulukuuta 2002 antamalla asetuksella kansallista vuoristoaluerahastoa supistettiin ja alueille ja autonomisille maakunnille kuuluvia varoja vähennettiin, mutta asiassa noudatettiin kuitenkin CIPE:n edellä mainitulla päätöksellä hyväksyttyjen määrärahojen jakamista koskevia kiintiöitä. - Kyseisessä asetuksessa alueet velvoitetaan tarkistamaan talousarvioitaan vuoristoseutujen kuntien, jotka ovat köyhiä muuttotappiokuntia, hyväksi maksettavien määrärahojen osalta. Mitä aloitteita komissio aikoo tehdä, jotta vuoristoseutujen kunnat voisivat saada vuonna 2002 eli kansainvälisenä vuoristojen vuotena kaavaillut määrärahasiirrot ilman, että ne joutuisivat supistamaan paikalliselle väestölle tarjolla olevia palveluja? Michel Barnier'n komission puolesta antama vastaus (24. huhtikuuta 2003) Arvoisan parlamentin mainitsema, 31. tammikuuta 1994 annettu laki on Italian tasavallan laki. Komissiolla ei ole näin ollen toimivaltaa vaikuttaa sen soveltamiseen.
KIRJALLINEN KYSYMYS E-1442/03 esittäjä(t): Caroline Jackson (PPE-DE) komissiolle. Paristoja koskevan direktiivin 91/157/ETY tarkistus.



Virallinen lehti nro 011 E , 15/01/2004 s. 0183 - 0184



KIRJALLINEN KYSYMYS E-1442/03 esittäjä(t): Caroline Jackson (PPE-DE) komissiolle (24. huhtikuuta 2003) Aihe: Paristoja koskevan direktiivin 91/157/ETY tarkistus Kohdennettu riskinarviointiraportti kadmiumista (oksidi), jota käytetään paristoissa, toteutettiin olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93(1) mukaisesti. Samanaikaisesti komissio on valmistelemassa laajaa arviointia eri vaihtoehdoista paristoja koskevan direktiivin 91/157/ETY(2) tarkistamiseksi. Voiko komissio ilmoittaa, koska kohdennetun riskinarviointiraportin tulokset ovat virallisesti saatavilla? Ottaen huomioon, että kohdennetun riskinarvioinnin tulokset ovat erittäin tärkeä osa laajaa vaikutusten arviointia paristoja koskevan direktiivin tarkistamiseksi, voiko komissio varmistaa, että tulokset otetaan kokonaisuudessaan huomioon tätä arviointia valmisteltaessa? Paristoissa käytetään muitakin metalleja, kuten lyijyä, nikkeliä, kobolttia ja sinkkiä. Onko näitä koskevia riskinarviointiraportteja saatavilla tai ollaanko niitä valmistelemassa? (1) EYVL L 84, 5.4.1993, s. 1. (2) EYVL L 78, 26.3.1991, s. 38. Margot Wallströmin komission puolesta antama vastaus (19. toukokuuta 2003) Komissio odottaa nyt Belgian johdolla toimitetun paristoissa käytettävää kadmiumia (oksidi) koskevan kohdennetun riskinarvioinnin tuloksia, joiden on määrä olla julkisesti saatavilla ennen syksyä. Paristoissa käytettävää kadmiumia (oksidi) koskevaa riskinarviointia käsittelevä belgialainen esittelijä on tuottanut tähän mennessä useita mietintöluonnoksia. Komissio aikoo ottaa näiden mietintöluonnosten alustavat tulokset huomioon laajaa vaikutusten arviointia valmistellessaan. Muita metalleja koskevia yleisiä riskinarviointeja on tehty tai tehdään parhaillaan 23. maaliskuuta 2003 annetun neuvoston asetuksen (ETY) 793/93 8 artiklan 1 alakohdan mukaisesti nimetyistä ensisijaisista aineista. Näihin kuuluvat nikkeli (Tanskan esittelijä) ja sinkki (Alankomaiden esittelijä). Lyijyä koskeva vapaaehtoinen riskinarviointi on parhaillaan tehtävänä. Siinä noudatetaan samoja arviointimenettelyjä mutta ilman virallista jäsenvaltion esittelijää. Riskinarviointia varten nimettyjen aineiden täydellinen luettelo sekä luettelo jo valmistuneista riskinarviointiraporteista on verkkosivulla http://ecb.jrc.it/existing-chemicals/.
KIRJALLINEN KYSYMYS E-1184/03 esittäjä(t): Ilda Figueiredo (GUE/NGL) komissiolle. Yhteisön tuet.



Virallinen lehti nro 011 E , 15/01/2004 s. 0164 - 0165



KIRJALLINEN KYSYMYS E-1184/03 esittäjä(t): Ilda Figueiredo (GUE/NGL) komissiolle (1. huhtikuuta 2003) Aihe: Yhteisön tuet Portugalilaiseen Fabolin Linhas, Cetins e Têxteis Lar, Lda yhtiöön kuuluvien Bragan alueella Vila Verdessä toimivien yritysten (Fabolin, Rustilinho ja Nobrylinho) johto on sanonut laittomasti irti työntekijöitä, neljä raskaana olevaa naista mukaan lukien. Muistutettakoon, että kyseinen yritys tunnetaan laittoman työvoiman ja lapsityövoiman käytöstä. Työntekijät arvelevat, että yhtiö on saanut yhteisön tukea uusien toimitilojen rakentamiseen sekä työllistämistukea etenkin vuosina 19901995. Pyydän komissiota ilmoittamaan, onko kyseinen yhtiö saanut yhteisön tukea ja mihin toimiin se aikoo ryhtyä työntekijöiden oikeuksien puolustamiseksi. Michel Barnier'n komission puolesta antamayhteinen vastauskirjallisiin kysymyksiin E-1184/03 ja E-1185/03 (22. toukokuuta 2003) Komission käytettävissä olevien tietojen ja Portugalin viranomaisten antaman vahvistuksen mukaan Fabolin-yritys on saanut yhteisön tukena 18 139 000 escudoa Euroopan aluekehitysrahaston (EAKR) osarahoitusta vuonna 1989. Sitä vastoin Decobook Lda -yritykselle ei ole koskaan myönnetty yhteisön tukea. Portugalin velvollisuus on ryhtyä tarvittaviin oikeudellisiin toimenpiteisiin tuen perimiseksi takaisin siinä tapauksessa, että se on mahdollisesti käytetty jäsenvaltion ja yrityksen välillä tuen myöntämisen yhteydessä tehtyjen sopimusten vastaisella tavalla. Myös työntekijöiden oikeuksien osalta jäsenvaltion on varmistettava, että voimassa olevaa kansallista lainsäädäntöä sovelletaan ottaen samanaikaisesti huomioon asiaa koskevat yhteisön direktiivit.
KIRJALLINEN KYSYMYS P-1376/03 esittäjä(t): Juan Izquierdo Collado (PSE) komissiolle. Ennakkomaksut — Tavoitteeseen 1 kuuluvat tutkimushankkeet.



Virallinen lehti nro 011 E , 15/01/2004 s. 0178 - 0179



KIRJALLINEN KYSYMYS P-1376/03 esittäjä(t): Juan Izquierdo Collado (PSE) komissiolle (7. huhtikuuta 2003) Aihe: Ennakkomaksut Tavoitteeseen 1 kuuluvat tutkimushankkeet Mikä on komission tulkinta asetuksen (EY) 1260/1999(1) 32 artiklasta ja mikä on sen lopullinen kanta ennakkomaksuihin ja siihen, merkitäänkö ne kirjanpitoon N+2-säännön mukaisesti, kun on kyse rakennerahastoista yhteisrahoitetuista tutkimushankkeista, jotka sisältyvät tavoitteen 1 piiriin kuuluvaan tutkimuksen ja kehittämisen toimenpideohjelmaan Espanjassa vuosina 2000, 2001, 2002 ja 2003? (1) EYVL L 161, 26.6.1999, s. 1. Michel Barnier'n komission puolesta antama vastaus (16. toukokuuta 2003) Rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 32 artiklan 1 kohdassa säädetään, että välimaksut ja loppumaksut liittyvät tosiasiallisesti suoritettuihin maksuihin ja näiden on vastattava lopullisten edunsaajien suorittamia maksuja, joiden tueksi on esitettävä maksukuitit tai vastaavalla tavalla todistusvoimaiset kirjanpitoasiakirjat. Neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista yhteisrahoitettujen toimien tukikelpoisuuden osalta 28 päivänä heinäkuuta 2000 annetussa komission asetuksessa (EY) N:o 1685/2000(1) tarkennetaan tosiasiallisesti suoritettujen maksujen käsitettä. Komissio on osoittanut jäsenvaltioille tätä käsitettä selittävän muistion syyskuussa 2001. Muistiossa korostetaan, että lopullisten edunsaajien suorittamat ennakkomaksut eivät voi sisältyä komissiolle ilmoitettaviin menoihin. Komissio on sitoutunut laatimaan ehdotuksen asetuksen (EY) N:o 1685/2000 muuttamiseksi, jotta ennakkomaksut voitaisiin tietyissä tapauksissa sisällyttää sallittuihin menoihin. Koska jäsenvaltioiden enemmistö hylkäsi tämän ehdotuksen, komissio ilmoitti niille 19. helmikuuta 2003, ettei se tekisi uusia ehdotuksia. Koska keskustelujen aikana on voinut syntyä oikeutettuja odotuksia, ennakkomaksut, joiden osalta jäsenvaltiot ovat päättäneet tuen myöntämisestä aiemmin kuin 19. helmikuuta 2003, sekä ennakkomaksut, joiden osalta päätös tuen myöntämisestä on tehty suljetulla ehdotuspyynnöllä aiemmin kuin 19. helmikuuta 2003, ovat yhteisön yhteisrahoituksen piirissä. Tällä tavalla luottamuksensuojan kattamia ennakkomaksuja vastaavat maksupyynnöt otetaan huomioon sovellettaessa N+2 -sääntöä. Muilta osin 19. helmikuuta 2003 jälkeistä aikaa vastaavien ennakkomaksujen tukikelvottomuuden selvennys koskee vain ennakkomaksuja, joita lopullinen edunsaaja ei ole käyttänyt. Tämä ei vaikuta niiden maksupyyntöjen tukikelpoisuuteen, jotka vastaavat lopullisen edunsaajan tosiasiallista ennakkomaksujen käyttöä. Komission päätöksellä 26. helmikuuta 2001 hyväksytyn toimintaohjelman Investigación, Desarrollo e Innovación Objetivo 1 (2000-06) osalta N+2-säännön mahdollisen soveltamisen ensimmäinen määräaika on 31. joulukuuta 2003. (1) **EYVL L 193, 29. heinäkuuta 2000.
KIRJALLINEN KYSYMYS E-0588/03 esittäjä(t): Miquel Mayol i Raynal (Verts/ALE) neuvostolle. Yhdistymisvapaus Romaniassa.



Virallinen lehti nro 280 E , 21/11/2003 s. 0069 - 0069



KIRJALLINEN KYSYMYS E-0588/03 esittäjä(t): Miquel Mayol i Raynal (Verts/ALE) neuvostolle (28. helmikuuta 2003) Aihe: Yhdistymisvapaus Romaniassa Komissio antoi 27. kesäkuuta 2002 vastauksen kysymykseeni E-1377/02(1) ja ilmoitti siinä, että yhdistymisvapaus sisältyy Kööpenhaminan kriteereihin. Tämän jälkeen Romaniassa on tapahtunut uusia muutoksia. Bukarestin Cour d'appel on vahvistanut päätöksen olla rekisteröimättä Romanian ensimmäistä alueellisesti toimivaa puoluetta, Transilvania-Banat-liigaa. Oikeus toteaa päätöksessään muun muassa, että regionalismi ja toissijaisuusperiaate ovat vastoin Romanian valtion yhtenäisyyttä ja jakamattomuutta. Onko demokraattisesti toimivan poliittisen puolueen kieltäminen sopusoinnussa Kööpenhaminassa määritettyjen liittymiskriteereiden kanssa? Aikooko neuvosto pyytää Romanian viranomaisilta selvitystä asiasta? (1) EYVL C 28 E, 6.2.2003, s. 100. Vastaus (22. heinäkuuta 2003) Neuvosto palauttaa arvoisan parlamentin jäsenen mieleen Euroopan unionista tehdyn sopimuksen 49 artiklan, jonka mukaan jokainen Euroopan valtio, joka noudattaa vapauden, kansanvallan, ihmisoikeuksien ja perusvapauksien kunnioittamisen sekä oikeusvaltion periaatteita, voi hakea Euroopan unionin jäsenyyttä. Neuvosto pitääkin äärimmäisen tärkeänä, että ehdokasmaat noudattavat demokratian, oikeusvaltion ja ihmisoikeuksien kunnioittamisen periaatteita. Romanian suhteen neuvosto toteaa, että komission vuoden 2002 määräaikaiskertomuksessa Romanian edistymisestä liittymisen valmisteluissa todetaan, että Romania yleisesti ottaen täyttää edelleen Kööpenhaminassa sovitut poliittiset perusteet. Kertomuksessa todettiin erityisesti myös, että Romanian perustuslaissa taataan yhdistymisvapaus ja kokoontumisvapaus ja että molempia noudatetaan käytännössä. Neuvosto ei aio ottaa kantaa romanialaisen tuomioistuimen yksittäiseen ratkaisuun, johon saatavissa olevien tietojen mukaan voi vielä hakea muutosta sekä maan oman oikeusjärjestelmän muilla tasoilla että asianmukaisissa kansainvälisissä elimissä, esimerkiksi Euroopan ihmisoikeustuomioistuimessa. Jos käy ilmi, että edellä mainittuja perusperiaatteita on loukattu, Euroopan unioni esittää varsinkin Kööpenhaminan liittymisperusteiden pohjalta Romanian viranomaisille asianmukaiset huomautukset erityisesti Eurooppa-sopimuksella perustettujen elinten puitteissa.
KIRJALLINEN KYSYMYS E-0919/03 esittäjä(t): Antonio Tajani (PPE-DE) ja Gerardo Galeote Quecedo (PPE-DE) neuvostolle. Hollannin viranomaisten vapauttama mullah Krekar.



Virallinen lehti nro 280 E , 21/11/2003 s. 0113 - 0113



KIRJALLINEN KYSYMYS E-0919/03 esittäjä(t): Antonio Tajani (PPE-DE) ja Gerardo Galeote Quecedo (PPE-DE) neuvostolle (24. maaliskuuta 2003) Aihe: Hollannin viranomaisten vapauttama mullah Krekar Onko neuvosto tietoinen, että Hollannin viranomaiset ovat vapauttaneet kansainvälisen Ansar al-Islam -islamilaisjärjestön johtajan mullah Krekarin? Tietääkö neuvosto, että Iranista karkotuksensa jälkeen Amsterdamin lentokentällä pidätetty mullah Krekar oleskelee tällä hetkellä turvapaikkaoikeuden perusteella Norjassa? Onko neuvosto tietoinen, että mullah Krekarin johtama terroristijärjestö olisi valmistanut kemiallisia ja biologisia aseita ja tehnyt niillä kokeita ja että yksi aseista on kuolettavan myrkyllinen risiini, jota vastaan ei ole olemassa rokotetta? Mihin toimiin neuvosto aikoo ryhtyä vastustaakseen mullah Krekarin toimia ja estääkseen, ettei hän kykene liikkumaan Euroopan unionin alueella, kuten hän pidätystään edeltäneinä vuosina onnistui tekemään? Kuinka neuvosto aikoo varmistaa, että Norja suhtautuu riittävän valppaasti mullah Krekarin ja hänen järjestönsä toimintaan, sillä kyseinen järjestö vaikuttaa saaneen lukuisia jäseniä Afganistanista paenneista Bin Ladenin kannattajista? Vastaus (22. heinäkuuta 2003) Kysyjien esittämiä kysymyksiä ei ole saatettu neuvoston käsiteltäväksi.
KIRJALLINEN KYSYMYS P-0164/03 esittäjä(t): Francesco Speroni (NI) komissiolle. Pankkien välinen kilpailu.



Virallinen lehti nro 280 E , 21/11/2003 s. 0038 - 0039



KIRJALLINEN KYSYMYS P-0164/03 esittäjä(t): Francesco Speroni (NI) komissiolle (24. tammikuuta 2003) Aihe: Pankkien välinen kilpailu Suurin osa italialaisista pankeista vaatii käyttötilien omistajilta huomattavia korvauksia, jopa suurempia kuin 100 euroa, jos he päättävät sulkea tilinsä. Arvopapereiden (jopa immateriaalisten) siirtomaksut ovat vieläkin suuremmat. Nämä korvaukset peritään myös silloin, kun pankin asiakas päättää asiakassuhteensa, jos pankki päättää yksipuolisesti muuttaa voimassa olevia ehtoja tavalla, joka ei hyödytä asiakasta. Tämä vaikeuttaa päätöstä siirtyä muiden pankkien asiakkaaksi, koska toisen pankin tarjoamien ehtojen lisäksi on otettava huomioon oman pankin vaatimat huomattavat korvaukset. Koska nämä asiakassuhteen lopettamisesta perittävät korvaukset vaihtelevat huomattavasti, voidaan olettaa, että kulut eivät liity tehokkaasta palvelusta perittävään hintaan, vaan niillä yritetään estää asiakkaita lopettamasta pankkisuhdetta. Onko tällainen toiminta vapaata kilpailua koskevien säännöksien mukaista? Mario Montin komission puolesta antama vastaus (18. helmikuuta 2003) Unionin kilpailulainsäädännön mukaan hintoja ei voida sopia yhteisesti, siis yritysten välisellä sopimuksella, päätöksellä tai yhdenmukaistetuilla menettelytavoilla (Euroopan yhteisön perustamissopimuksen 81 artikla). Jotta 81 artiklan perusteella voitaisiin ryhtyä toimiin, kilpailusääntöjen vastaista toimintaa koskeva väite on pystyttävä osoittamaan toteen. Parlamentin jäsenen kirjallisessa kysymyksessään esittämä toteamus, jonka mukaan korvaukset vaihtelevat huomattavasti, viittaa siihen, että tällaista toimintaa ei ole. EY:n perustamissopimuksen 82 artiklassa kielletään määräävän aseman väärinkäyttö. Arvioitaessa mahdollista määräävää markkina-asemaa kiinnitetään huomiota muun muassa markkinaosuuteen, markkinoilla toimiviin uskottaviin kilpailijoihin ja muihin tekijöihin, jotka auttavat yrityksiä välttämään kilpailua. Komission käytettävissä olevien tietojen mukaan millään yksittäisellä pankilla ei ole Italiassa määräävää markkina-asemaa käyttötileissä. Koska useimpien Italian pankkien väitetään perivän suuria korvauksia tilien lopettamisesta, 82 artiklaa voidaan ehkä soveltaa, jos voidaan osoittaa, että pankit ovat yhteisesti määräävässä asemassa. Komissiolla ei ole kuitenkaan syytä olettaa, etteivät useimmat Italian pankit kilpailisi toisiaan vastaan eikä niihin kohdistuisi todellista tai potentiaalista kilpailua muiden käyttötilimarkkinoilla toimivien taholta. Lisäksi komissio muistuttaa, että yhteisön kilpailulainsäädäntöä sovelletaan silloin, kun asia vaikuttaa tuntuvasti jäsenvaltioiden väliseen kauppaan. Annetuista tiedoista ilmenee, että asiat liittyvät ja rajoittuvat lähinnä Italian markkinoihin. Näin ollen kysymyksessä esitetyt kilpailua koskevat näkökohdat kuuluvat nähdäkseni luontevammin kansallisen kilpailuviranomaisen (eli pankkialalla Banca d'Italian) toimivaltuuksiin. Komissio on toimittanut kysyjän esittämät näkökohdat tiedoksi Banca d'Italialle.